Anderson dalk Maggie Thatcher in 'The Crown' | Netwerk24
Gillian Anderson, ster van The X-Files, word oorweeg om die rol van Margaret Thatcher in die bekroonde Netflix-reeks The Crown te vertolk.
MailOnlineberig dat daar 'n buitengewone ooreenkoms tussen Anderson en Margaret Thatcher, 'n voormalige Britse premier, se voorkoms is.
Gillian Anderson gaan dalk die rol van Margaret Thatcher in die reeks The Crown speel.Foto: Facebook
MailOnline het onthul dat Peter Morgan, draaiboekskrywer en skepper van The Crown wat in 'n verhouding met Anderson is, haar oorweeg vir die rol van Maggie.
"Gillian is 'n uitstekende aktrise. Ons sal 'n groot slag slaan om haar te kry," het 'n bron, wat by die produksie betrokke is, gesê.
Die derde reeks van
The Crown word tans verfilm. Dit is gegrond op koningin Elizabeth II se lewe en haar verhoudings met onderskeie premiers en ander politici.
Thatcher sal na verwagting teen die einde van die vierde reeks haar opwagting maak as die nuutverkose leier van die Britse Konserwatiewe Party.